  Майя Бывальцева 23-тӥ гудырикошконлы Удмуртиын коронавирус инфекциен черлан 223 выль учыръёсты шараязы. Висьыны усемъёс пӧлын 43 пиналъёс но 65 арессэс ортчем 30 арлыдоос. Со сярысь элькунысь оперативной штаб ивортӥз. Диагноззы Ижкарын 134 улӥсьёслэн зэмаз, Дэри ёросын – 24 адямилэн, Якшур-Бӧдья ёросын – 13, Можгаын – тямыс, Вавож, Дэбес ёросъёсын – быдэн сизьым, Пичи Пурга, Кез, Сьӧлта, Сюмси ёросъёсын – быдэн ньыль, Вотка, Балезино ёросъёсын – быдэн куинь, Ува, Шаркан ёросъёсын – быдэн кык, Глазкарын, Вотка, Можга, Юкаменск ёросъёсын – быдэн одӥг. 120 адями висёнэз вормиз. 14 мурт кулӥз. Кышномуртъёслы 59, 69, 72, 82, 84, 92 арес вал, воргоронъёслы – 52, 60, кыкезлы 62, 72, 80, 81, 82 арес Туннэ нуналлы Удмуртиын коронавирусэн 44 сюрс 761 черлан учыр лабораториосын зэматэмын. 36 сюрс 482 адями йӧназ. 1 сюрс 466 мурт улонысь кошкиз. Али 296-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 922 эскеронъёс ортчытӥзы. 23-тӥ гудырикошконлы Удмуртиын 326 сюрс 791 адями коронавируслэсь прививка пуктӥз, со пӧлысь 274 сюрс 872-ез кыкетӥ люкетсэ басьтӥзы. 14 сюрс 244 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар висён Удмуртия коронавирус  